
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1307 


30 Οκτωβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση μεταβίβασης της άδειας ίδρυσης και λει¬ 
τουργίας της «Μουσικής Σχολής Κυψέλης». 1 

Έγκριση μεταβίβασης της άδειας ίδρυσης και λει¬ 
τουργίας της Μουσικής Σχολής «ΜΟΥΣΙΚΕΣ ΣΠΟΥ¬ 
ΔΕΣ ΣΟΛΦΕΖ». 2 

Χαρακτηρισμός περιβάλλοντος χώρου προστασίας 

του Φρουρίου Σιγρίου Ν. Λέσβου. 3 

Σύσταση Νομικού Προσώπου με την επωνυμία: Δημο¬ 
τικός Παιδικός και Βρεφονηπιακός Σταθμός Δήμου 

Τενέας Ν. Κορινθίας. 4 

Μεταβίβαση άδειας ίδρυσης και λειτουργίας ερασιτε¬ 
χνικής Σχολής Χορού στην Αλεξάνδρα Στριφτό- 

μπολα. 5 

Μεταβίβαση άδειας ίδρυσης και λειτουργίας ερασιτε¬ 
χνικής Σχολής Χορού στην Πολυξένη Πετρομανιά- 

τη. 6 

Χορήγηση άδειας ίδρυσης και λειτουργίας ερασιτε¬ 
χνικής Σχολής Χορού στη Μαρία Σταύρου. 7 

Χορήγηση άδειας ίδρυσης και λειτουργίας ερασιτε¬ 
χνικής Σχολής Χορού στη Φωτεινή Παπαρούπα.... 8 

Χορήγηση άδειας ίδρυσης και λειτουργίας ερασιτε¬ 
χνικής Σχολής Χορού στην Αικατερίνα Στάν. 9 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στη ΡΕΝΤΖΙΟΥ ΑΙΚΑΤΕΡΙΝΗ του 

Ιωάννη. 10 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Σαραφίδου Χρυσούλα του 
Αναστασίου. 11 


Τροποποιήσεις του καταστατικού του Ιδρύματος υπό 
την νέα επωνυμία ΕΥΑΓΕΣ ΕΚΚΛΗΣΙΑΣΤΙΚΟ ΙΔΡΥ¬ 


ΜΑ ΓΗΡΟΚΟΜΕΙΟ ΚΑΡΔΙΤΣΗΣ «Ο ΑΓΙΟΣ ΣΕΡΑ¬ 
ΦΕΙΜ» ΜΟΝΑΔΑ ΦΡΟΝΤΙΔΑΣ ΗΛΙΚΙΩΜΕΝΩΝ στην 
Ιερά Μητρόπολη Θεσσαλιώτιδος και Φαναριοφερ- 
σάλων. 12 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη ΔΥ1α/22544/97/2.2.1998 

απόφαση του Υπουργού Υγείας και Πρόνοιας. 13 

Διόρθωση σφάλματος της 3743/2000 απόφαση του 
Υπουργού Ανάπτυξης. 14 


ΑΠΟΦΑΣΕΙ Σ 

Αριθ. ΥΠΠΟ/ΚΑΤΕΧΝ/Δ/47530 (1) 

Έγκριση μεταβίβασης της άδειας ίδρυσης και λειτουρ¬ 
γίας της «Μουσικής Σχολής Κυψέλης». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/1966 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων ως και το από 11.11.57 ΒΔ «Περί κυρώσεως 
του εσωτερικού κανονισμού του Ωδείου Θεσσαλονίκης». 

5. Τις αποφάσεις αριθ. ΥΠΠΟ/ΚΑΤΕΧΝ/Δ/20189/1225/ 
15.6.90 «χορήγηση άδειας ίδρυσης και λειτουργίας Μου¬ 
σικής Σχολής στην Ομόρρυθμη Εταιρεία «Ι.Μπέθα - Μ. 
Τσαλίκη ΟΈ.» (ΦΕΚ396/Β75.7.90) και ΥΠ.ΠΟ/ΚΑΤΕΧΝ/Δ/ 
5579/55615/8.11.94 «Έγκριση μεταβίβασης άδειας ίδρυ¬ 
σης και λειτουργίας της «Μουσικής Σχολής Κυψέλης» 
(ΦΕΚ881/Β728.11.94). 

6. Την απόφαση αριθ. ΥΠΠΟ/ΓΝΟΣ/49095/30.10.1991 
«Μεταβίβαση αρμοδιοτήτων Υπουργού και διαιώματος 
υπογραφής «Με εντολή Υπουργού» στους Γεν. Γραμμα¬ 
τείς, Γεν Δ/ντές Προϊσταμένους Διευθύνσεων τμημάτων 
Γραφείων της Κ.Υ. του ΥΠ ΠΟ (ΦΕΚ 987/Β728.11.1991) 

7. Την από 27.9.2000 αίτηση μετά συνημμένα δικαιολο- 
γητικά, αποφασίζουμε: 

Εγκρίνουμε την μεταβίβαση της άδειας ίδρυσης και λει¬ 
τουργίας της «Μουσικής Σχολής Κυψέλης» από την 
Ομόρρυθμη Εταιρεία «I. Μπίθα - Φ. Σκλάβου Ο.Ε.», στην 
Ιουλία Μπίθα, επειδή έχει τα νόμιμα προσόντα. 

Από τις διατάξεις της απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 3 Οκτωβρίου 2000 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΠΠΟ/ΚΑΤΕΧΝ/Δ/47969 (2) 

Έγκριση μεταβίβασης της άδειας ίδρυσης και λειτουρ¬ 
γίας της Μουσικής Σχολής «ΜΟΥΣΙΚΕΣ ΣΠΟΥΔΕΣ 
ΣΟΛΦΕΖ». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/1966 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων ως και το από 11.11.57 ΒΔ «Περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση αριθ. ΥΠ ΠΟ/ΚΑΤΕΧΝ/Δ/46607/14.9.93 
«χορήγηση άδειας ίδρυσης και λειτουργίας Μουσικής 
Σχολής στην Νίκη Τζιβή «(ΦΕΚ748/Β'/27.9.93). 

6. Την απόφαση αριθ. ΥΠΠΟ/ΓΝΟΣ/49095/30.10.1991 
«Μεταβίβαση αρμοδιοτήτων Υπουργού και διαιώματος 
υπογραφής «Με εντολή Υπουργού» στους Γεν. Γραμμα¬ 
τείς, ΓενΔ/ντές Προϊσταμένους Διευθύνσεων τμημάτων 
Γραφείων της Κ.Υ. του ΥΠΠΟ (ΦΕΚ 987/Β728.11.1991) 

7. Την από 29.9.2000 αίτηση μετά συνημμένα δικαιολο- 
γητικά, αποφασίζουμε: 

Εγκρίνουμε την μεταβίβαση της άδειας ίδρυσης και λει¬ 
τουργίας της Μουσικής Σχολής «ΜΟΥΣΙΚΕΣ ΣΠΟΥΔΕΣ 
ΣΟΛΦΕΖ» από την Νίκη Τζιβή, στην Μαρία Βαφειάδου, 
επειδή έχει τα νόμιμα προσόντα. 

Από τις διατάξεις της απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 3 Οκτωβρίου 2000 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

□ 

Αριθ. ΥΠ Π Ο/ΑΡΧ/Β1 /Φ39/ΚΗ Ρ/45787/1424 (3) 

Χαρακτηρισμός περιβάλλοντος χώρου προστασίας του 
Φρουρίου Σιγρίου Ν. Λέσβου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Υ.Α.ΥΠΠΟ/ΓΝΟΣ/49095/30.10.1991 (ΦΕΚ987/Β7 

28.11.91 και ΦΕΚ 17/Β'/16.1.92) για μεταβίβαση αρμοδιο¬ 
τήτων Υπουργού και δικαιώματος υπογραφής, «Με εντολή 
Υπουργού» στους Γ. Γραμματέα, Ειδικό Γραμματέα, Προϊ¬ 
σταμένους Δ/νσεων, Τμημάτων και Γ ραφείων του ΥΠΠΟ. 

2) Τις διατάξεις του Κ.Ν. 5351/32 «Περί Αρχαιοτήτων». 

3) Την γνωμοδότηση του Τοπικού Συμβουλίου Μνημεί¬ 
ων Νήσων όπως διατυπώθηκε στην αριθμ. 8/1.9.2000 συ¬ 
νεδρία του, αποφασίζουμε: 

Χαρακτηρίζουμε ως περιβάλλοντα χώρο προστασίας 
του Φρουρίου Σιγρίου Ν. Λέσβου ζώνη ακτίνας 300 μ. γύ¬ 
ρω από το Φρούριο, για την καλύτερη προστασία του συ¬ 
γκεκριμένου μνημείου από επεμβάσεις στον άμεσο χώρο 
του και για τη διαφύλαξη του χαρακτήρα του φρουρίου 
ως παραθαλάσσιου. 

Το Φρούριο Σιγρίου είναι κηρυγμένο ως ιστορικό διατη¬ 


ρητέο μνημείο με το ΒΔ 30.9.1938, ΦΕΚ 373/Α7 
14.10.1938. Βρίσκεται σε ακρωτήριο της δυτικής πλευ¬ 
ράς του νησιού στον ομώνυμο οικισμό. Χτίστηκε το 1757 
από τον αντιναύαρχο του Οθωμανικού Στόλου Σουλεϊμάν 
Πασά, με σκοπότηνπροστασίααπότηνπειρατείατου ση¬ 
μαντικού, για το διαμετακομιστικό εμπόριο, λιμανιού. 
Πρόκειται για κτίσμα μικρών διαστάσεων, τετράγωνο 
στην κάτοψη, με τετράγωνους οχυρωματικούς πύργους 
στις τέσσερις γωνίες. Διατηρείται σε καλή κατάσταση και 
λειτουργεί ως ελεύθερος αρχαιολογικός χώρος. 

Από τις διατάξεις της απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 27 Σεπτεμβρίου 2000 
Με εντολή Υπουργού 
Ο Προϊστάμενος της Δ/νσης 
ΙΣΙΔΩΡΟΣ «ΑΚΟΥΡΗΣ 

□ 

Αριθ. 16319 (4) 

Σύσταση Νομικού Προσώπου με την επωνυμία: Δημοτι¬ 
κός Παιδικός και Βρεφονηπιακός Σταθμός Δήμου Τε- 
νέας Ν. Κορινθίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 26 του ΠΔ 410/95 όπως τρο¬ 
ποποιήθηκαν με εκείνες του άρθρου 9 του Ν.2503/97 και 
του άρθρου 203 του ιδίου ΠΔ. 

2. Τις διατάξεις του άρθρου 7 του Ν.2503/97. 

3. Την αριθμ. Π20/2827/97 κοινή.απόφαση των Υπουρ¬ 
γών Εσ.Δ.Δ.Α και Υγείας και Πρόνοιας περί πρότυπου κα¬ 
νονισμού λειτουργίας δημοτικών νομικών προσώπων παι¬ 
δικών και βρεφονηπιακών σταθμών. 

4. Την αριθμ. 117/2000 απόφαση του Δημοτικού Συμβου¬ 
λίου Τενέας περί σύστασης δημοτικού νομικού προσώπου 
με την επωνυμία ΔΗΜΟΤΙΚΟΣ ΠΑΙΔΙΚΟΣ ΚΑΙ ΒΡΕΦΟΝΗ¬ 
ΠΙΑΚΟΣ ΣΤΑΘΜΟΣ ΔΗΜΟΥ ΤΕΝΕΑΣ Ν. ΚΟΡΙΝΘΙΑΣ. 

5. Την αριθμ. 140/2000 απόφαση του Δημοτικού Συμ¬ 
βουλίου Τενέας περί ψήφισης πίστωσης 5.000.000 δρχ. 
στον προυπ/σμό του για την επιχορήγηση του εν λόγω 
Νομικού Προσώπου, αποφασίζουμε: 

1. Συνιστούμε στον Δήμο Τενέας του Ν. Κορινθίας ίδιο 
Νομικό Πρόσωπο με την επωνυμία ΔΗΜΟΤΙΚΟΣ ΠΑΙΔΙ¬ 
ΚΟΣ ΚΑΙ ΒΡΕΦΟΝΗΠΙΑΚΟΣ ΣΤΑΘΜΟΣ ΔΗΜΟΥ ΤΕΝΈΑΣ 
Ν.ΚΟΡΙΝΘΙΑΣ. 

2. Σκοπόςτου Νομικού Προσώπου είναιη φύλαξη, η ημε¬ 
ρήσια διατροφή, η διαπαιδαγώγηση και η ψυχαγωγία τω 
νηπίων τα οποία δεν μπορούν να έχουν στο οικογενειακό 
περιβάλλον την απαραίτητη φροντίδα λόγω απασχόλη¬ 
σης των εργαζομένων γονέων ή λόγω κοινωνικών αιτιών. 

3. Πόροι του Νομικού Προσώπου θα είναι: 

α) Η ετήσια επιχορήγηση του Δήμου Τενέας ύψους 
5.000.000 δρχ. 

β) Οι επιχορηγήσεις και κάθε είδους παροχή από το 
κράτος ή από οποιονδήποτε άλλο οργανισμό, νομικό ή 
φυσικό πρόσωπο, είτε απευθείας προς το Νομικό Πρό¬ 
σωπο, είτε προς το Δήμο Τενέας για λογαριασμό του Νο¬ 
μικού Προσώπου. 

γ) Κάθε είδους προσφορές, δωρεές, κληρονομιές και 
κληροδοσίες. 

δ) Οι εισπράξεις από το αντίτιμο των παρεχομένων 
πραγμάτων ή υπηρεσιών. 

ε) Οι πρόσοδοι από την περιουσία του. 

4. Το Νομικό Πρόσωπο θα διοικείται από Δ/κό Συμβού¬ 
λιο σύμφωνα με τις διατάξεις του άρθρου 203 του ΠΔ 
410/95 και των άρθρων 3 και 4 του πρότυπου κανονισμού 
λειτουργίας Δημοτικών Νομικών Προσώπων Παιδικών και 
Βρεφονηπιακών Σταθμών της αριθμ. Π2β/2827/97 κοινής 
απόφασης των Υπουργών Εσ.Δ.Δ.Α και Υγείας και Πρό¬ 
νοιας όπως θα τροποποιούνται κάθε φορά. 

5. Το Νομικό Πρόσωπο θα εκπροσωπείται ενώπιοντων δι¬ 
καστηρίων και κάθε άλλης αρχής από τον Πρόεδρο του ΔΣ 
και σε περίπτωση κωλύματος από τον Αντιπρόεδρό του. 

Με την απόφαση αυτή προκαλείται ετησίως επιπλέον 
δαπάνη στον προϋπολογισμό του Δήμου Τενέας ποσού 
5.000.000 δρχ. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Κόρινθος, 29 Σεπτεμβρίου 2000 
Με εντολή Γ ενικού Γ ραμματέα Περιφέρειας 
Ο Διευθυντής 

I. ΒΟΡΤΕΛΙΝΟΣ 

□ 

Αριθ. 6089 (5) 

Μεταβίβαση άδειας ίδρυσης και λειτουργίας ερασιτεχνι¬ 
κής Σχολής Χορού στην Αλεξάνδρα Στριφτόμπολα. 

Η ΝΟΜΑΡΧΗΣΑΘΗΝΩΝ 

Έχοντας υπόψη: 

1. Τις διατάξειςτου Ν. 2218/94 και του Ν.2240/94. 

2. Τις όμοιες του ΠΔ 30/96 «Κώδικα Νομαρχιακής Αυτο¬ 
διοίκησης». 

3. Το άρθρο 8του Ν. 2819/2000 ΥΠ.ΠΟ «Περί μεταβίβα¬ 
σης αρμοδιότητας χορήγησης αδειών ίδρυσης και λει¬ 
τουργίας ερασιτεχνικών Σχολών Χορού». 

4. Τον Ν 1158/81 «Περί Οργανώσεως και Διοικήσεως 
Σχολών Ανωτέρας Καλλιτεχνικής Εκπαιδεύσεως» (ΦΕΚ 
197/Α/13.5.81). 

5. Το ΠΔ 457/83 (ΦΕΚ 174/Α783) ίδρυση και λειτουργία 
Ερασιτεχνικών Σχολών Χορού. 

6. Το άρθρο 15 του Ν1348/83 «Διάλυση του Ν.Π.Δ.Δ. με 
την Επωνυμία Άρμα θέσπιδος και άλλες διατάξεις (ΦΕΚ 
47/Α714.4.83)». 

7. Την με αρ. 7529/30.6.93 (ΦΕΚ 510/Β79.7.93) Απόφα¬ 
ση με την οποία χορηγήθηκε άδεια ίδρυσης και λειτουρ¬ 
γίας Ερασιτεχνικής Σχολής Χορού στην Μαρία Μαριέτη - 
Ασπρογέρακα (Κουντουριώτη 16 Ηλιούπολη Αττικής). 

8. Την υπ’ αρίθμ. 123/24.4.2000 αίτηση της Μαρίας Μα¬ 
ριέτη - Ασπρογέρακα για μεταβίβαση της άδειας ίδρυσης 
Ερασιτεχνικής Σχολής Χορού στην Στριφτόμπολα Αλε¬ 
ξάνδρα συνοδευόμενη από τα νόμιμα δικαιολογητικά. 

9. Το γεγονός ότι απότις διατάξεις αυτήςτης απόφασης 
δεν προκαλείται δαπάνη σε βάρος του Κρατικού Προϋ¬ 
πολογισμού, αποφασίζουμε: 

1. Μεταβιβάζουμε από το σχολικό Έτος 2000-2001 την 
άδεια ίδρυσης και Λειτουργίας Ερασιτεχνικής Σχολής Χο¬ 
ρού της Μαρίας Μαργέτη Ασπρογέρακα στην Στριφτό- 
μπολα Αλεξάνδρα. 


2. Επωνυμία της Σχολής ορίζεται ως εξής: «Ερασιτεχνι¬ 
κή Σχολή Χορού Στριφτόμπολα Αλεξάνδρας». 

3. Ότι από τις διατάξεις αυτής της απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η παρούσα να δημοσιευθεί στην εφημερίδα της Κυβερ¬ 
νήσεως. 

Αθήνα, 9 Οκτωβρίου 2000 
Η Νομάρχης 
ΕΛΕΝΗ ΜΠΕΣΜΠΕΑ 

□ 

Αριθ. 6090 (6) 

Μεταβίβαση άδειας ίδρυσης και λειτουργίας ερασιτεχνι¬ 
κής Σχολής Χορού στην Πολυξένη Πετρομανιάτη. 

Η ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του Ν. 2218/94 και του Ν.2240/94. 

2. Τις όμοιες του ΠΔ 30/96 «Κώδικα Νομαρχιακής Αυτο¬ 
διοίκησης». 

3. Το άρθρο 8του Ν. 2819/2000 ΥΠ.ΠΟ «Περί μεταβίβα¬ 
σης αρμοδιότητας χορήγησης αδειών ίδρυσης και λει¬ 
τουργίας ερασιτεχνικών Σχολών Χορού». 

4. Τον Ν. 1158/81 «Περί Οργανώσεως και Διοικήσεως 
Σχολών Ανωτέρας Καλλιτεχνικής Εκπαιδεύσεως» (ΦΕΚ 
127/Α713.5.81). 

5. Το ΠΔ 457/83 (ΦΕΚ 174/Α783) ίδρυση και λειτουργία 
Ερασιτεχνικών Σχολών Χορού. 

6. Το άρθρο 15του Ν. 1348/83 «Διάλυση του Ν.Π.Δ.Δ. με 
την Επωνυμία Άρμα Θέσπιδος και άλλες διατάξεις (ΦΕΚ 
47/Α714.4.83)». 

7. Την με αρ. 41380/5.9.95 (ΦΕΚ816/Β725.9.95) Απόφα¬ 
ση με την οποία χορηγήθηκε άδεια ίδρυσης και λειτουρ¬ 
γίας Ερασιτεχνικής Σχολής Χορού στην Ελένη (Λένα) Ζα- 
μπούρα (Μηθύμνης 21 Αθήνα). 

8. Την υπ’ αριθ. 88428/31.3.86 (ΦΕΚ 302/Β724.4.86) 
Απόφαση με την οποία χορηγήθηκε άδεια ίδρυσης και λει¬ 
τουργίας Ερασιτεχνικής Σχολής Χορού στην Πολυξένη 
Πετρομανιάτη. 

9. Την υπ’ αριθ. 173/3.7.2000 αίτηση της Ελένης (Λένας) 
Ζαμπούρα για μεταβίβαση άδειας ίδρυσης Ερασιτεχνι¬ 
κής Σχολής Χορού στην Πολυξένη Πετρομανιάτη συνο¬ 
δευόμενη από τα νόμιμα δικαιολογητικά. 

10. Το γεγονός ότι απότις διατάξεις αυτήςτης απόφα¬ 
σης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Μεταβιβάζουμε από το σχολικό Έτος 2000 - 2001 την 
άδεια ίδρυσης και Λειτουργίας Ερασιτεχνικής Σχολής Χο¬ 
ρού της Ελένης (Λένας) Ζαμπούρα στην Πολυξένη Πε¬ 
τρομανιάτη. 

2. Επωνυμία της Σχολής ορίζεται ως εξής: «Ερασιτεχνι¬ 
κή Σχολή Χορού Πολυξένης Πετρομανιάτη». 

3. Από τις διατάξεις αυτής της απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην εφημερίδα της Κυβερ¬ 
νήσεως. 

Αθήνα, 9 Οκτωβρίου 2000 
Η Νομάρχης 
ΕΛΕΝΗ ΜΠΕΣΜΠΕΑ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 6091 (7) 

Χορήγηση άδειας ίδρυσης και λειτουργίας ερασιτεχνι¬ 
κής Σχολής Χορού στη Μαρία Σταύρου. 

Η ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του Ν. 2218/94 και του Ν. 2240/94. 

2. Τις όμοιες του ΠΔ 30/96 «Κώδικα Νομαρχιακής Αυτο¬ 
διοίκησης». 

3. Το άρθρο 8του Ν. 2819/2000 ΥΠ.ΠΟ «Περί μεταβίβα¬ 
σης αρμοδιότητας χορήγησης αδειών ίδρυσης και λει¬ 
τουργίας ερασιτεχνικών Σχολών Χορού». 

4. Τον Ν. 1158/81 «Περί Οργανώσεως και Διοικήσεως 
Σχολών Ανωτέρας Καλλιτεχνικής Εκπαιδεύσεως» (ΦΕΚ 
127/Α713.5.81). 

5. Το ΠΔ 457/83 (ΦΕΚ 174/Α783) ίδρυση και λειτουργία 
Ερασιτεχνικών Σχολών Χορού. 

δ.Τοάρθρο 15του Ν. 1348/83 «Διάλυση του Ν.Π.Δ.Δ. με 
την Επωνυμία Άρμα Θέσπιδος και άλλες διατάξεις (ΦΕΚ 
47/Α'/14.4.83)». 

7. Την με αρ. 125/26.4.2000 αίτηση της Μαρίας Σταύ¬ 
ρου, με τα νόμιμα δικαιολογητικά. 

8. Το πρακτικό αυτοψίας της Επιτροπής του άρθρου 6 
παρ. 4 του Ν. 1158/81 όπως τροποποιήθηκε μεταγενέ¬ 
στερα με την αρ. 2436/85 (ΦΕΚ 31/Β785 κοινή Απόφαση 
Υπουργών Προεδρίας Κυβερνήσεως και Πολιτισμού). 

9. Το γεγονός ότι από τις διατάξεις αυτής της απόφα¬ 
σης, δεν προκαλείται, δαπάνη σε βάρος του Κρατικού 
Προϋπολογισμού, αποφασίζουμε: 

1. Χορηγούμε, στην Μαρία Σταύρου, άδεια ίδρυσης και 
Λειτουργίας Ερασιτεχνικής Σχολής Χορού στο κτίριο επί 
της οδού Κοραή 5, στο Δήμο Γαλατσίου. 

2. Επωνυμία της Σχολής ορίζεται: 

«Ερασιτεχνική Σχολή Χορού Μ. Σταύρου» 

3. Από τις διατάξεις αυτής της απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 9 Οκτωβρίου 2000 
Η Νομάρχης 
ΕΛΕΝΗ ΜΠΕΣΜΠΕΑ 

□ 

Αριθ. 6092 (8) 

Χορήγηση άδειας ίδρυσης και λειτουργίας ερασιτεχνι¬ 
κής Σχολής Χορού στη Φωτεινή Παπαρούπα. 

Η ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του Ν 2218/94 και του Ν.2240/94. 

2. Τις όμοιες του ΠΔ 30/96 «Κώδικα Νομαρχιακής Αυτο¬ 
διοίκησης». 

3. Το άρθρο 8 του Ν2819/2000 ΥΠ.ΠΟ «Περί μεταβίβα¬ 
σης αρμοδιότητας χορήγησης αδειών ίδρυσης και λει¬ 
τουργίας ερασιτεχνικών Σχολών Χορού». 

4. Τον Ν. 1158/81 «Περί Οργανώσεως και Διοικήσεως 
Σχολών Ανωτέρας Καλλιτεχνικής Εκπαιδεύσεως» (ΦΕΚ 
127/Α/13.5.81). 

5. Το ΠΔ 457/83 (ΦΕΚ 174/Α783) ίδρυση και λειτουργία 
Ερασιτεχνικών Σχολών Χορού. 

δ.Τοάρθρο 15του Ν. 1348/83«Διάλυσητου Ν.Π.Δ.Δ. με 


την Επωνυμία Άρμα θέσπιδος και άλλες διατάξεις (ΦΕΚ 
47/Α714.4.83)». 

7. Την με αρ. 131/27.4.2000 αίτηση της Φωτεινής Παπα¬ 
ρούπα, μετά νόμιμα δικαιολογητικά. 

8. Το πρακτικό αυτοψίας της Επιτροπής του άρθρου 6 
παρ. 4 του Ν. 1158/81 όπως τροποποιήθηκε μεταγενέ¬ 
στερα με την αρ. 2436/85 (ΦΕΚ 31/Β785 κοινή Απόφαση 
Υπουργών Προεδρίας Κυβερνήσεως και Πολιτισμού). 

9. Το γεγονός ότι από τις διατάξεις αυτής της απόφα¬ 
σης, δεν προκαλείται, δαπάνη σε βάρος του Κρατικού 
Προϋπολογισμού, αποφασίζουμε: 

1. Χορηγούμε, στην Φωτεινή Παπαρούπα, άδεια ίδρυ¬ 
σης και Λειτουργίας Ερασιτεχνικής Σχολής Χορού στο 
κτίριο επί της Λεωφόρου Ειρήνης 29 - στην Πεύκη. 

2. Επωνυμία της Σχολής ορίζεται: 

«Παπαρούπα Ερασιτεχνική Σχολή Χορού». 

3. Από τις διατάξεις αυτής της απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 9 Οκτωβρίου 2000 
Η Νομάρχης 
ΕΛΕΝΗ ΜΠΕΣΜΠΕΑ 

□ 

Αριθ. 6093 (9) 

Χορήγηση άδειας ίδρυσης και λειτουργίας ερασιτεχνι¬ 
κής Σχολής Χορού στην Αικατερίνα Στάν. 

Η ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξειςτου Ν. 2218/94 και του Ν. 2240/94. 

2. Τις όμοιες του ΠΔ 30/96 «Κώδικα Νομαρχιακής Αυτο¬ 
διοίκησης». 

3. Το άρθρο 8του Ν. 2819/2000 ΥΠ.ΠΟ «Περί μεταβίβα¬ 
σης αρμοδιότητας χορήγησης αδειών ίδρυσης και λει¬ 
τουργίας ερασιτεχνικών Σχολών Χορού». 

4. Τον Ν. 1158/81 «Περί Οργανώσεως και Διοικήσεως 
Σχολών Ανωτέρας Καλλιτεχνικής Εκπαιδεύσεως» (ΦΕΚ 
127/Α713.5.81). 

5. Το ΠΔ 457/83 (ΦΕΚ 174/Α783) ίδρυση και λειτουργία 
Ερασιτεχνικών Σχολών Χορού. 

6. Το άρθρο 15του Ν. 1348/83 «Διάλυσητου Ν.Π.Δ.Δ. με 
την Επωνυμία Άρμα θέσπιδος και άλλες διατάξεις (ΦΕΚ 
47/Α714.4.83)». 

7. Την με αρ. 126/26.4.2000 αίτηση της Αικατερίνας 
Στάν, μετά νόμιμα δικαιολογητικά. 

8. Το πρακτικό αυτοψίας της Επιτροπής του άρθρου 6 
παρ. 4 του Ν. 1158/81 όπως τροποποιήθηκε μεταγενέ¬ 
στερα με την αρ. 2436/85 (ΦΕΚ 31/Β785 κοινή Απόφαση 
Υπουργών Προεδρίας Κυβερνήσεως και Πολιτισμού). 

9. Το γεγονός ότι από τις διατάξεις αυτής της απόφα¬ 
σης, δεν προκαλείται, δαπάνη σε βάρος του Κρατικού 
Προϋπολογισμού, αποφασίζουμε: 

1. Χορηγούμε, στην Αικατερίνα Στάν, άδεια ίδρυσης και 
Λειτουργίας Ερασιτεχνικής Σχολής Χορού στο κτίριο επί 
της οδού Δεινοκράτους 29, στο Κολωνάκι. 

2. Επωνυμία της Σχολής ορίζεται: 

«Ερασιτεχνική Σχολή Χορού Στάν» 

3. Από τις διατάξεις αυτής της απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 9 Οκτωβρίου 2000 
Η Νομάρχης 
ΕΛΕΝΗ ΜΠΕΣΜΠΕΑ 

□ 

( 10 ) 

Χορήγηση άδειας ασκήσεως επαγγέλματος Κοινωνικού 
Λειτουργού στη ΡΕΝΤΖΙΟΥ ΑΙΚΑΤΕΡΙΝΗ του Ιωάννη. 

Ο ΝΟΜΑΡΧΗΣ ΙΩΑΝΝΙΝΩΝ 

Με την 1765/24.8.2000 απόφαση του Νομάρχη Ιωαννί- 
νων χορηγήθηκε άδεια άσκησης επαγγέλματος Κοινωνι¬ 
κού Λειτουργού στη ΡΕΝΤΖΙΟΥ Αικατερίνη του Ιωάννη. 

Με εντολή Νομάρχη 

Ο Διευθυντής 
Κ. ΜΠΟΥΤΕΤΣΙΟΣ 

□ 

( 11 ) 

Χορήγηση άδειας ασκήσεως επαγγέλματος Κοινωνικού 
Λειτουργού στην Σαραφίδου Χρυσούλα του Αναστα¬ 
σίου. 

Ο ΝΟΜΑΡΧΗΣ ΧΑΛΚΙΔΙΚΗΣ 

Με την 11/1301/3.10.2000 απόφαση του Νομάρχη Χαλ¬ 
κιδικής έχει χορηγηθεί στην Σαραφίδου Χρυσούλα του 
Αναστασίου άδεια άσκησης επαγγέλματος Κοινωνικού 
Λειτουργού. 

Ο Νομάρχης 
ΒΑΣΙΛΕΙΟΣ ΒΑΣΙΛΑΚΗΣ 

□ 

( 12 ) 

Τροποποιήσεις του καταστατικού του Ιδρύματος υπάτην 
νέα επωνυμία ΕΥΑΓΕΣ ΕΚΚΛΗΣΙΑΣΤΙΚΟ ΙΔΡΥΜΑ ΓΗ¬ 
ΡΟΚΟΜΕΙΟ ΚΑΡΔΙΤΣΗΣ «Ο ΑΓΙΟΣ ΣΕΡΑΦΕΙΜ» ΜΟ¬ 
ΝΑΔΑ ΦΡΟΝΤΙΔΑΣ ΗΛΙΚΙΩΜΕΝΩΝ στην Ιερά Μητρό¬ 
πολη Θεσσαλιώτιδος και Φαναριοφερσάλων. 

Ο ΜΗΤΡΟΠΟΛΙΤΗΣ 

ΘΕΣΣΑΛΙΩΤΙΔΟΣ ΚΑΙ ΦΑΝΑΡΙΟΦΕΡΣΑΛΩΝ 
Απόφαση 16 

Έχοντες υπ’ όψιν: 

α) Τις διατάξεις του άρθρου 1 παράγρ. 4 του Ν 590/ 
1977, 

β) Τις διατάξεις των άρθρων 29 παράγρ. 1 και 59 παρά¬ 
γρ. 2 του Ν. 590/1977, 

γ) Την υπ’ αριθμ. 36/23.1.91 Πράξιν Ημών περί ιδρύσε- 
ως του Ευαγούς Ιδρύματος «ΟΙΚΟΣ ΕΥΓΗΡΙΑΣ Ο 
ΑΠΟΣΤΟΛΟΣ ΚΛΕΟΠΑΣ» εν Καρδίτση, 
δ) Τον Νόμο 2345/12.10.95 (ΦΕΚ 213/95) αρθ. 1 παρά¬ 
γρ. 5 περί παροχής οργανωμένων υπηρεσιών προστα¬ 
σίας από φορείς κοινωνικής πρόνοιας, 
ε) Την Υπουργική απόφασιν Π4β/οικ 4690/11.9.96 (ΦΕΚ 
833/96) Υπουργείου Υγείας και Πρόνοιας περί των προϋ¬ 
ποθέσεων ιδρύσεως και λειτουργίας Μονάδων Φροντί¬ 
δας Ηλικιωμένων Μη Κερδοσκοπικού χαρακτήρα 
(Μ.Φ.Η.- Μ.Κ.), 


στ) Την υπ’ αριθ. 8/22.8.2000 απόφασιν του Διοικητικού 
Συμβουλίου του ΕΥΑΓΟΥΣ ΕΚΚΛΗΣΙΑΣΤΙΚΟΥ ΙΔΡΥΜΑ¬ 
ΤΟΣ «ΟΙΚΟΣ ΕΥΓΗΡΙΑΣ Ο ΑΠΟΣΤΟΛΟΣ ΚΛΕΟΠΑΣ» περί 
προσαρμογής των διατάξεων του ισχύοντος Καταστατι¬ 
κού, αποφασίζομεν: 

Εγκρίνομεν τις τροποποιήσεις του Καταστατικού του 
Ιδρύματος υπό την νέα επωνυμία ΕΥΑΓΕΣ ΕΚΚΛΗΣΙΑΣΤΙ¬ 
ΚΟ ΙΔΡΥΜΑ ΓΗΡΟΚΟΜΕΙΟ ΚΑΡΔΙΤΣΗΣ «Ο ΑΓΙΟΣ ΣΕΡΑ¬ 
ΦΕΙΜ» ΜΟΝΑΔΑ ΦΡΟΝΤΙΔΑΣ ΗΛΙΚΙΩΜΕΝΩΝ - Μ.Κ με 
έδρα την Καρδίτσα, το οποίο καταστατικό, μετά την επα- 
ναδιατύπωσή του, έχει ως ακολούθως: 


ΚΑΤΑΣΤΑΤΙΚΟ 

ΤΟΥ ΕΥΑΓΟΥΣ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
ΓΗΡΟΚΟΜΕΙΟ ΚΑΡΔΙΤΣΗΣ 

«Ο ΑΓΙΟΣ ΣΕΡΑΦΕΙΜ» 

ΜΟΝΑΔΑ ΦΡΟΝΤΙΔΑΣ ΗΛΙΚΙΩΜΕΝΩΝ - Μ.Κ. 

Άρθρον 1 
Ίδρυσις 

Το ΕΥΑΓΕΣ ΕΚΚΛΗΣΙΑΣΤΙΚΟ ΙΔΡΥΜΑ ΓΗΡΟΚΟΜΕΙΟ 
ΚΑΡΔΙΤΣΗΣ«0 ΑΓΙΟΣ ΣΕΡΑΦΕΙΜ» ΜΟΝΑΔΑ ΦΡΟΝΤΙΔΑΣ 
ΗΛΙΚΙΩΜΕΝΩΝ - Μ.Κ., ιδρυθένδια Πράξεωςτου Μητρο¬ 
πολίτου Θεσσαλιώτιδος και Φαναριοφερσάλων, λειτουρ¬ 
γεί ως Νομικό Πρόσωπο Ιδιωτικού Δικαίου εντόςτων κόλ¬ 
πων του συσταθέντος Εκκλησιαστικού Ιδρύματος «ΑΛ¬ 
ΛΗΛΕΓΓΥΗ Ίδρυμα κοινωνικής και πολιτισμικής δράσεως 
της Ιεράς Μητροπόλεως Θεσσαλιώτιδος και Φαναριο¬ 
φερσάλων» και εντός των πλαισίων, τα οποία ορίζει ο Νό¬ 
μος 590/1977, έχει δε έδρα την πάλιν της Καρδίτσας και 
στεγάζεται εις το κτιριακό συγκρότημα της Ιεράς Μητρο¬ 
πόλεως εις θέσιν Κόκκινη Εκκλησιά. 

Το Ίδρυμα έχει σφραγίδα, η οποία φέρει εις το κέντρο 
της τον Αγ. Σεραφείμ και κυκλικώς αναγράφεται ΙΕΡΑ 
ΜΗΤΡΟΠΟΛΙΣ ΘΕΣΣΑΛΙΩΤΙΔΟΣ ΚΑΙ ΦΑΝΑΡΙΟΦΕΡΣΑ¬ 
ΛΩΝ ΕΥΑΓΕΣ ΕΚΚΛΗΣΙΑΣΤΙΚΟ ΙΔΡΥΜΑ ΓΗΡΟΚΟΜΕΙΟ 
ΚΑΡΔΙΤΣΗΣ «Ο ΑΓΙΟΣ ΣΕΡΑΦΕΙΜ» Μ.Φ.Η.-Μ.Κ., χάριν συ¬ 
ντομίας. Ειςτηνδιεξαγομένη αλληλογραφία τα επιστολό¬ 
χαρτα φέρουν τον πλήρη τίτλο ο οποίος έχει ως εξής: 

ΙΕΡΑ ΜΗΤΡΟΠΟΛΙΣ 

ΘΕΣΣΑΛΙΩΤΙΔΟΣ ΚΑΙ ΦΑΝΑΡΙΟΦΕΡΣΑΛΩΝ 

ΕΥΑΓΕΣ ΕΚΚΛΗΣΙΑΣΤΙΚΟ ΙΔΡΥΜΑ 
ΓΗΡΟΚΟΜΕΙΟ ΚΑΡΔΙΤΣΗΣ «Ο ΑΓΙΟΣ ΣΕΡΑΦΕΙΜ» 

ΜΟΝΑΔΑ ΦΡΟΝΤΙΔΑΣ ΗΛΙΚΙΩΜΕΝΩΝ - Μ.Κ. 

ΚΟΚΚΙΝΗ ΕΚΚΛΗΣΙΑ 

Άρθρον 2 
Σκοπός 

1. Το Ίδρυμα έχει σκοπό να παρέχει στέγη καιτροφή και 
κάθε εν γένει περίθαλψη με πνεύμα γνήσιας ευαγγελικής 
αγάπης σε αυτοεξυπηρετούμενα ηλικιωμένα πρόσωπα, 
άνδρες και γυναίκες, που προέρχονται κατά προτίμηση 
από την εδαφική περιοχή της πνευματικής δικαιοδοσίας 
της Ιεράς Μητροπόλεως Θεσσαλιώτιδος και Φαναριο¬ 
φερσάλων. 

Ειδικότερα το Ίδρυμα λειτουργεί ως Μονάδα Φροντί¬ 
δας Ηλικιωμένων ατόμων Μη Κερδοσκοπικού χαρακτήρα 
(ΜΦΗ-ΜΚ) και επιδιώκει να εξασφαλίσει στους περιθαλ- 
πομένουςτα ακόλουθα: 

• Υγιεινή διαμονή προσαρμοσμένη στις ανάγκες κάθε 

κατηγορίας περιθαλπόμενων, καθώς και ασφαλή και άνε¬ 
τη διαβίωσή τους. 

• Υγιεινή και επαρκή διατροφή ανάλογη με την κατά¬ 
σταση της υγείας του κάθε περιθαλπόμενου με ελάχιστο 
ημερήσιο όριο τις 1.600 θερμίδες τροφής με την σωστή 
ποιοτική σύνθεση. 

• Συνεχή φροντίδα για την ατομική καθαριότητά τους, 
καθώς και την καθαριότητα των χώρων της Μονάδας. 

• Τακτική ιατρική παρακολούθηση καθώς και έγκαιρη 
και κατάλληλη για κάθε περιθαλπόμενο ιατροφαρμακευ¬ 
τική βοήθεια και πρόσκαιρη νοσηλεία. 

• Η νοσηλεία θα περιορίζεται στην έγκαιρη διάγνωση 
της ασθένειας και τη μέριμνα για την έγκαιρη εισαγωγή 
στο ενδεδειγμένο νοσηλευτήριο. 

• Δυνατότητα αυτοεξυπηρέτησης και αυτοπροστα¬ 
σίας με τη λήψη των κατάλληλων μέτρων διευκόλυνσης 
των περιθαλπόμενων (χειρολαβές, χειρολισθήρες, απλά 
και ειδικά μπαστούνια, περιπατητήρες κ.λπ.). 

• Προσφορά και διευκόλυνση απασχόλησης, ψυχαγω¬ 
γία, ψυχολογική βοήθεια, ανάλογα με την ηλικία, κατά¬ 
σταση και περίπτωση του περιθαλπομένου. 

• Φυσικοθεραπεία με την εφαρμογή απλών φυσιοθε¬ 
ραπευτικών ή κινησιοθεραπευτικών μεθόδων ή μέριμνα 
για την περαιτέρω ειδική θεραπεία σε φυσικοθεραπευτή- 
ρια, με σκοπό τη βελτίωση των δυνατοτήτων αυτοεξυπη¬ 
ρέτησής τους, εφόσον αυτή κρίνεται επιστημονικώς εφι¬ 
κτή. 

• Δυνατότητα άσκησης των θρησκευτικών τους καθη¬ 
κόντων και συμμετοχή, εφόσον το επιτρέπει η κατάστασή 
τους, σε πολιτιστικές και καλλιτεχνικές εκδηλώσεις. 

• Τον οφειλόμενο στην ανθρώπινη αξία σεβασμό και εν¬ 
διαφέρον, ανεξαρτήτως της σωματικής ή πνευματικής 
κατάστασης του περιθαλπομένου. 

• Το Ίδρυμα οφείλει να επιτρέπει στον Κοινωνικό Σύμ¬ 
βουλοτον οριζόμενο από τον Ν. 2345 άρθρο 1 παρ. 4, την 
ελεύθερη πρόσβαση σ’ όλους τους χώρους παροχής 
υπηρεσιών και να εξασφαλίζει την ακώλυτη άσκηση των 
καθηκόντων του καθ’ όλη τη διάρκεια του εικοσιτετραώ¬ 
ρου. 

2. Εντός των σκοπών του Ιδρύματος λογίζεται και η εκ 
παραλλήλου ανάπτυξη παρεμφερούς δραστηριότητας 
της Τοπικής Εκκλησίας δια την κατ’ οίκον περίθαλψη ηλι¬ 
κιωμένων ατόμων, μοναχικώς διαβιούντων, τα οποία είναι 
ικανά να αυτοεξυπηρετούνται, αλλά δεν επιθυμούν να 
ενταχθούν σε Ιδρύματα «κλειστής προστασίας». 

3. Επίσης εντός των σκοπών του Ιδρύματος είναι η φι¬ 
λοξενία δια ορισμένο χρονικό διάστημα ηλικιωμένων ατό¬ 
μων, των οποίων οι οικείοι τους δεν μπορούν να έχουν 
προσωρινά την ευθύνη φύλαξης αυτών. 

4. Προς πληρεστέρα υλοποίηση του σκοπού τούτου η 
Ιερά Μητρόπολις δύνανται να συνεργάζεται μετά των αρ¬ 
μοδίων Κρατικών Υπηρεσιών, αλλά υπό τον όρο του αμοι¬ 
βαίου σεβασμού, πάντοτε δε εντός των πλαισίων των 
πνευματικών σκοπών και επιδιώξεων της Ορθοδόξου Εκ¬ 
κλησίας 

5. Οι όροι εισδοχής των εχόντων ανάγκη προστασίας 
και ο εσωτερικός Κανονισμός λειτουργίας του Ιδρύματος 
καθορίζονται με αποφάσεις του Διοικητικού Συμβουλίου. 

Αναλυτικότερα δια του εσωτερικού κανονισμού θέλουν 
καθορισθεί: 

α. Η οργάνωση και η λειτουργία των εν γένει υπηρεσιών 
του Ιδρύματος. 

β. Λεπτομερέστερα τα καθήκοντα του Προέδρου, του 


Γραμματέως και του Ταμίου, τα της διοικήσεως, της δια- 
χειρίσεως, της τηρήσεως των αναγκαίων λογιστικών και 
άλλων βιβλίων, τα της παροχής εν γένει προστασίας 
στους περιθαλπομένους, ως και κάθε άλλη λεπτομέρεια 
μη προβλεπόμενη υπό του παρόντος και αναγόμενη στην 
κανονική και εύρυθμο λειτουργία του Ιδρύματος. 

γ. Η σύνθεση, τα προσόντα, τα καθήκοντα και οι αρμο¬ 
διότητες του προσωπικού, η διαδικασία προσλήψεως, η 
εν γένει υπηρεσιακή κατάσταση αυτού, ως και η αντιμι¬ 
σθία τούτου. 

δ. Η ανάπτυξη και αποδοχή υπηρεσιών εθελοντισμού 
από μέρους τρίτων προσώπων που εμφορούνται από φι¬ 
λανθρωπικές διαθέσεις αγάπης και συμπαράστασης 
προς ανήμπορα άτομα δια την κάλυψη συναφών αναγκών 
του Ιδρύματος. 

Άρθρον 3 

Διοίκησις 

1. Το Ίδρυμα διοικείται υπό πενταμελούς Διοικητικού 
Συμβουλίου, συγκροτουμένου δια αποφάσεως του Μη¬ 
τροπολίτου Θεσσαλιώτιδος και Φαναριοφερσάλων. 

Εις το Διοικητικό Συμβούλιο μετέχουν: 

α) Ο Μητροπολίτης Θεσσαλιώτιδος και Φαναριοφερσά¬ 
λων, ως Πρόεδρος, με αναπληρωτή τον νόμιμο αναπλη¬ 
ρωτή του. 

β) Δύο Κληρικοί της Ιεράς Μητροπόλεως Θεσσαλιώτι¬ 
δος και Φαναριοφερσάλων, οι οποίοι μετά των αναπλη¬ 
ρωματικών -κληρικών επίσης- επιλέγονται και ορίζονται 
υπάτου Μητροπολίτου. 

γ) Δύο ενάρετα και δια τούτο ευυπόληπτα πρόσωπα της 
κοινωνίας της Καρδίτσας τα οποία μετά των αναπληρω¬ 
ματικών επιλέγονται και ορίζονται επίσης υπό του Μητρο¬ 
πολίτου 

δ) Τα τακτικά μέλη και τα αναπληρωματικά αυτών των 
εδαφίων β και γ πρέπει να διαθέτουν ουσιαστικά και τυπι¬ 
κά προσόντα ανάλογα με τα αξιώματα που καταλαμβά¬ 
νουν. 

ε) Τα αναπληρωματικά μέλη καταλαμβάνουν την κενή 
θέση ενπεριπτώσειπαραιτήσεως, ανακλήσεως, κωλύμα¬ 
τος ή θανάτου των τακτικών μελών αντίστοιχα. 

2. Τα μέλη διορίζονται δια μια τριετία. Δύνανται να επα- 
ναδιορίζονται άνευ περιορισμού. 

3. Η ιδιότηςτου μέλους είναι τιμητική και άμισθος. 

4. Χρέη Γ ραμματέως αναλαμβάνει ένα από τα μέλη του 
Διοικητικού Συμβουλίου. Εάν το Δ.Σ. κρίνει αναγκαίο, 
χρέη Γ ραμματέως δύνανται να ανατίθενται σε υπάλληλο 
του Ιδρύματος. Εν τοιαύτη όμως περιπτώσει ο Γραμμα- 
τεύς παρίσταται στις συνεδριάσεις του Δ.Σ., αλλά δεν έχει 
δικαίωμα ψήφου. 

5. Χρέη Ταμίου αναλαμβάνει ένα από τα μέλη του Διοι¬ 
κητικού Συμβουλίου οριζόμενο με απόφαση του τελευ¬ 
ταίου. Εάν το Διοικητικού Συμβούλιο κρίνει αναγκαίο, 
χρέη Ταμίου δύνανται να ανατίθενται σε υπάλληλο του 
Ιδρύματος, οπότε αποφασίζει κατά την κρίση του και δια 
την κατάθεση σχετικής εγγυήσεως εκ μέρους του υπαλ¬ 
λήλου. 

Άρθρον 4 

Συνεδριάσεις του Διοικητικού Συμβουλίου 

1. Το Διοικητικό Συμβούλιο λογίζεται εν απαρτία παρό¬ 
ντων τριών τουλάχιστον εκ των μελών αυτού, οι δε απο¬ 
φάσεις αυτού λαμβάνονται κατά πλειοψηφία των παρά- 

ντων μελών. Εν περιπτώσει ισοψηφίας υπερισχύει η ψή¬ 
φος του Προέδρου ή του νομίμου αναπληρωτού αυτού. 

2. Το Διοικητικό Συμβούλιο συνεδριάζει οσάκις υπάρ¬ 
χουν θέματα προς συζήτηση και λήψη αποφάσεων. 

3. Των συνεδριάσεων του Διοικητικού Συμβουλίου τη¬ 
ρούνται πρακτικά, τα οποία υπογράφονται υπό των πα¬ 
ρόντων μελών. 

Άρθρον 5 

Αρμοδιότητες Διοικητικού Συμβουλίου 

Το Διοικητικό Συμβούλιο αποφασίζει επί παντός θέμα¬ 
τος που αφορά τη διοίκηση, διαχείριση και τη λειτουργία 
γενικά του Ιδρύματος δια την επίτευξη των σκοπών του 
μέσα στα πλαίσια του Νόμου, του Καταστατικού και του 
Εσωτερικού Κανονισμού Λειτουργίας. 

Ειδικότερα το Διοικητικό Συμβούλιο έχει ενδεικτικά τις 
εξής αρμοδιότητες: 

1. Διοικεί και διαχειρίζεται την περιουσία του Ιδρύματος. 

2. Συντάσσει τον Προϋπολογισμό και τον Απολογισμό 
τον οποίο εγκρίνει ο Μητροπολίτης. 

3. Γνωμοδοτεί δια την αποδοχή δωρεών, την οποία 
εγκρίνει και ενεργεί ο Μητροπολίτης, ως και δια την αξιο¬ 
ποίηση των περιουσιακών στοιχείων του Ιδρύματος. 

4. Αποφασίζει δια την επέκταση των δραστηριοτήτων 
του Ιδρύματος, την συνεργασία με άλλους φορείςτου Δη¬ 
μοσίου και την ενίσχυση παρεμφερών δραστηριοτήτων. 

5. Καταρτίζει τον Ισολογισμό κάθε έτους και συντάσσει 
το πρόγραμμα εργασιών του επόμενου έτους. 

6. Αποφασίζει δια τα τρέχοντα έξοδα διοικήσεως και 
λειτουργίας του Ιδρύματος μέσα στα πλαίσια του εγκε¬ 
κριμένου Προϋπολογισμού και ορίζει το ανώτατο χρημα¬ 
τικό ποσό που μπορεί ο Ταμίας να κρατεί στο Ταμείο. 

7. Αποφασίζει δια την αγορά μηχανών και εργαλείων, 
επίπλων και σκευών, λοιπών κινητών περιουσιακών στοι¬ 
χείων και αναλωσίμων (τροφίμων, ιματισμού, κλινοσκεπα¬ 
σμάτων κ.ά.) δια τις ανάγκες του Ιδρύματος. 

8. Επεξεργάζεται και υποβάλλει δια έγκριση υπό του 
Μητροπολίτου τον Εσωτερικό Κανονισμό λειτουργίας 
του Ιδρύματος, ως και τον Οργανισμό του Προσωπικού 
εφόσον κριθεί αναγκαίο. 

9. Αποφασίζει περί της προσλήψεως, των αποδοχών, 
της πειθαρχικής δικαιοδοσίας, των μεταβολών και της 
απολύσεως του προσωπικού του Ιδρύματος (διοικητικού, 
ιατρικού, νοσηλευτικού, βοηθητικού, ειδικού, υπηρετικού 
και εργατοτεχνικού προσωπικού) κατά τα ειδικότερον 
οριζόμενα δια του Εσωτερικού Κανονισμού. 

10. Το Διοικητικό Συμβούλιο μπορεί να μεταβιβάζει με ει¬ 
δική απόφασή του την άσκηση ορισμένων αρμοδιοτήτων ή 
να αναθέτειτη διεξαγωγή ορισμένων εργασιών καιτην υπο¬ 
γραφή των σχετικών πράξεων και εγγράφων σε ένα από τα 
μέλη του, ή σε υπάλληλο του Ιδρύματος, ή και τρίτον. 

Άρθρον 6 

Αρμοδιότητες του Προέδρου του Δ.Σ. 

Ο Πρόεδρος έχει τις εξής αρμοδιότητες: 

1. Εκπροσωπεί το Ίδρυμα ενώπιον κάθε Αρχής, εκτός 
αν άλλως αποφασίσει του Δ.Σ. σε ειδικές περιπτώσεις. 

2. Συγκαλείτο Διοικητικό Συμβούλιο και καταρτίζει την 
ημερήσια διάταξη. 

3. Προεδρεύει των συνεδριάσεων του Διοικητικού Συμ¬ 
βουλίου. 

4 Εκτελεί τις αποφάσεις του Διοικητικού Συμβουλίου 
και υπογράφει τα εξερχόμενα έγγραφα. 


5. Φροντίζει δια την καλή λειτουργία των Υπηρεσιώντου 
Ιδρύματος. 

6. Προωθεί ή εκτελεί τις αποφάσεις του Διοικητικού 
Συμβουλίου 

7. Επιβλέπει την ταμειακή και λογιστική Υπηρεσία 

8. Παρέχει προς την Εποπτεύουσα Αρχή και τους Ελε¬ 
γκτές όλες τις πληροφορίες που ζητούνται απ' αυτούς. 

9. Εν περιπτώσει απουσίας του Προέδρου και του νομί¬ 
μου αναπληρωτού αυτού αναπληροί τον απάντα ο Αντι¬ 
πρόεδρος. 

Άρθρον 7 

Αρμοδιότητες Γ ραμματέως και Ταμίου 

1. Ο Γραμματεύς είναι υπεύθυνος δια την τήρηση των 
πρακτικών, την διεξαγωγή της αλληλογραφίας και την 
διασφάλιση του Αρχείου. 

2. Ο Ταμίας ενεργεί τις εισπράξεις και πληρωμές με δι¬ 
πλότυπα Γραμμάτια εισπράξεως και Εντάλματα πληρω¬ 
μής, θεωρημένα υπάτου Μητροπολίτου, συντάσσει εν σχε- 
δίω τον Προϋπολογισμό και τον απολογισμό, τηρεί τα βι¬ 
βλία και τα παραστατικά στοιχεία της οικονομικής 
διαχειρίσεως. 

Ειδικότερο ο Ταμίας έχει τα εξής καθήκοντα. 

α) Ενεργεί κάθε είσπραξη και πληρωμή επί τη βάσει 
εντολών του Προέδρου ή του εξουσιοδοτουμένου από 
αυτόν προσώπου κατά τα οριζόμενα από τον Εσωτερικό 
Κανονισμό. 

β) Εκτελεί κάθε σχετική προς την Υπηρεσία του απόφα¬ 
ση του Διοικητικού Συμβουλίου. 

γ) Φυλάσσει το περιεχόμενο του Ταμείου, τα χρηματό¬ 
γραφα και τα αποδεικτικά έγγραφα. 

δ) Συντάσσει τις μηνιαίες καταστάσεις του Ταμείου και 
καταρτίζει με τον Λογιστή ή το Γραμματέα τον ετήσιο Ισο¬ 
λογισμό. 

ε) Καταθέτει σε Τραπεζικό λογαριασμό καταθέσεων κάθε 
ποσό που υπερβαίνει τιςτρέχουσες ανάγκες του Ιδρύματος. 

Άρθρον 8 
Πόροι 

Πόροι του Ιδρύματος είναι: 

1. Οι εκάστοτε επιχορηγήσεις της Ιεράς Μητροπόλεως 

2. Οι εισφορές των Ιερών Ναών και Μονών. 

3. Οι εκούσιες εισφορές των χριστιανών. 

4. Οι επιχορηγήσεις του Κράτους, οι πρόσοδοι εξ ερά¬ 
νων, λαχειοφόρων αγορών κλπ. 

5 Οι κληρονομιές, κληροδοσίες, δωρεές και κάθε άλλη 
προσφορά φυσικών ή νομικών προσώπων. 

Άρθρον 9 

Οιονδήποτε θέμα, μη προβλεπόμενο υπό των διατάξε¬ 
ων του παρόντος Καταστατικού, ρυθμίζεται με αποφά¬ 
σεις του Μητροπολίτου. 

Άρθρον10 
Περιουσία - Διάλυσις 

1. Η περιουσία του Ιδρύματος ανήκει στο Νομικό Πρό¬ 
σωπο της Ιεράς Μητροπόλεως Θεσσαλιώτιδος και Φανα- 
ριοφερσάλων και παραχωρείται κατά χρήση με πράξη 
του Μητροπολίτου εις το Ίδρυμα προς επίτευξη του σκο¬ 
πού του. 

2. Όταν το Ίδρυμα δεν λειτουργεί, οι πόροι της περιου- 

σίας του διατίθενται δια τους σκοπούς της Ιερός Μητρο- 
πόλεως. 

3. Το Ίδρυμα καταργείται με απόφαση του Μητροπολί¬ 
του Θεσσαλιώτιδος και Φαναριοφερσάλων, όταν δεν εκ¬ 
πληρώνει τις εκκλησιολογικές προϋποθέσεις του. Μετά 
δε την κατάργηση του Ιδρύματος όλη η κινητή και ακίνη¬ 
τη περιουσία του περιέρχεται εις την Ιερά Μητρόπολιν, η 
οποία δύναται να την χρησιμοποιήσει δια το εν γένει έργο 
της. 

Άρθρον 11 

Τηρητέα βιβλία και στοιχεία 

1. Η διαχειριστική χρήση του Ιδρύματος είναι ετήσια και 
λήγει την 31 Δεκεμβρίου κάθε έτους. 

2. Το Ίδρυμα τηρεί τα κάτωθι βιβλία 
Α'. Γενικά βιβλία και στοιχεία 

α) Βιβλίο πρωτοκόλλου εισερχομένων και εξερχομένων 
εγγράφων. 

β) Βιβλίο πρακτικών του Διοικητικού Συμβουλίου εις το 
οποίο καταχωρούνται τα πρακτικά των συνεδριάσεων αυ¬ 
τού. 

γ) Ημερολόγιο εισερχομένων και εξερχομένων περι- 
θαλπομένων και μεταβολών περιθάλψεώς τους. 

δ) Ατομικοί φάκελοι περιθαλπομένων πλήρως ενημε¬ 
ρωμένοι, οι οποίοι περιέχουν και καρτέλες φαρμακευτι¬ 
κής αγωγής και δίαιτας, όπου υπάρχει ειδικός λόγος. Οι 
φάκελοι φυλάσσονται επί μία πενταετία από την καθ οιον- 
δήποτε τρόπο αποχώρηση του περιθαλπομένου. 
ε) Βιβλίο αποβιούντων. 

στ) Μητρώο προσωπικού τηρούμενο κατά κατηγορία 
(διοικητικό, ιατρικό, νοσηλευτικό, βοηθητικό, ειδικό, υπη¬ 
ρετικό και εργατοτεχνικό προσωπικό). 

Τα υπό στοιχεία α και β βιβλία θεωρούνται υπό του Μη¬ 
τροπολίτου, τα δε λοιπά υπό του Προέδρου του Ιδρύμα¬ 
τος. 

Β'. Λογιστικά βιβλία 

α) Βιβλίο απογραφών και ισολογισμών 

β) Βιβλίο Ταμείου. 

γ) Βιβλίο Απολογισμού 

δ) Βιβλίο Προϋπολογισμού 

Τα παραπάνω βιβλία θεωρούνται υπό του Μητροπολί¬ 
του. 

3. Το Ίδρυμα μπορεί, εφόσον κριθεί αναγκαίο για την 
πληρέστερη απεικόνιση και καλύτερη παρακολούθηση 
των διαφόρων συναλλακτικών και διαχειριστικών πράξε¬ 
ων να τηρήσει βιβλία πλήρους Λογιστικής. 

4. Με τη λήξη κάθε οικονομικού έτους διενεργείται η 
ετήσια απογραφή όληςτηςπεριουσίαςτου Ιδρύματος και 
καταρτίζεται ο Ισολογισμός και ο Απολογισμός. Τα παρα¬ 
πάνω υποβάλλονται στο Διοικητικό Συμβούλιο εντός δύο 
μηνών από τη λήξη της διαχειριστικής περιόδου, 

5. Το Διοικητικό Συμβούλιο αφού εξετάσει και επαλη- 
θεύσει τον Ισολογισμό και τον Απολογισμό, συντάσσει 
την εισηγητική επ’ αυτών έκθεση, καθώς και το πρόγραμ¬ 
μα δράσεως του επόμενου έτους και υποβάλλει τα παρα¬ 
πάνω στον Μητροπολίτη προς έγκριση και απαλλαγή των 
μελώντης Διοικήσεως από κάθε ευθύνη. 


Άρθρο 12 

Εποπτεία και έλεγχος 

Το Ίδρυμα υπόκειται εις την εποπτεία καιτον έλεγχο της 
Ιερός Μητροπόλεως Θεσσαλιώτιδος και Φαναριοφερσά¬ 
λων και ασκείται υπό προσώπου οριζομένου κατ’ έτος υπό 
του Μητροπολίτου. 

Άρθρο 13 

Η ισχύς του παρόντος άρχεται από της δημοσιεύσεώς 
του εις το επίσημο δελτίο «ΕΚΚΛΗΣΙΑ» και εις την Εφημε¬ 
ρίδα της Κυβερνήσεως. 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Εν Καρδίτση τη 2α Σεπτεμβρίου 2000 
Ο Μητροπολίτης 

Τ ΟΘεσσαλιώπδος και Φαναριοφερσάλων ΘΕΟΚΛΗΤΟΣ 

□ 

ΔΙΟΡΘΩΣΕΙΣ ΣΦΑΛΜΑΤΩΝ 


(13) 

Στη ΔΥ1α/22544/97/2.2.1998 απόφαση του Υπουργού 
Υγείας και Πρόνοιας, που δημοσιεύτηκε στο ΦΕΚ 
112/12.2.1998/τ. Β'και αφορά τη συγκρότηση Συμβουλί¬ 
ου Κρίσης και Επιλογής Ιατρικού και Οδοντιατρικού Προ¬ 
σωπικού Νοσηλευτικών Ιδρυμάτων (Σ.Κ.Ε.Ι.Ο.Π.Ν.Ι.) της 
Περιφέρειας Δυτικής Ελλάδος γίνεται η κατωτέρω διόρ¬ 
θωση: 

Στην Ειδικότητα της Χειρουργικής Παίδων, διορθώνε¬ 
ται το Νοσοκομείο που υπηρετεί ο Ανδρουλακάκης Φίλιπ¬ 
πος, Δ/ντής στο Π.Γ.Ν. Παίδων Αθηνών, «Η ΑΓΙΑ ΣΟΦΙΑ» 
από το εσφαλμένα αναγραφόμενο «Ανδρουλακάκης Φί¬ 
λιππος, Δντής στο Γενικό Νοσοκομείο Παίδων Πεντέ¬ 
λης...» στο ορθό «Ανδρουλακάκης Φίλιππος, Δ/ντής στο 
Π.Γ.Ν Παίδων Αθηνών «Η ΑΓΙΑ ΣΟΦΙΑ». 

(Από το Υπουργείο Υγείας και Πρόνοιας) 

□ 


(14) 

Στην 3743/2000 απόφαση του Υπουργού Ανάπτυξης 
«Διορισμός Μελών στην Επιτροπή Ανταγωνισμού» που 
δημοσιεύθηκε στο ΦΕΚ 1213/3.10.2000/τεύχος Β' διορ¬ 
θώνονται τα εξής: 

α) Στο στοιχείο β) περίπτ. 1. αντί του «... Αεροπαγίτη...» 
το ορθό «... Αρεοπαγίτη ...», 
β) Στο στοιχείο β) περίπτ. 3 αντί του «... επιχειρηματία.» 
το ορθό «... οικονομολόγο.» και 
γ) Στο στοιχείο β) περίπτ. 5 αντί του «... με αναπληρωτή 
του ...»το ορθό «... με αναπληρώτριάτου.». 

(Από την Επιτροπή Ανταγωνισμού) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





